បទពាក្យ៨

រង្វាស់កាព្យ
ក្នុង១វគ្គ មាន៤ឃ្លា ក្នុង១ឃ្លា មាន៨ព្យាង្គ។
គំនូសតាង
500px|center
ចំណាប់ជួន
ជួនក្នុងវគ្គ
ព្យាង្គ៨ ឃ្លា១ វគ្គ១   |=|   ព្យាង្គ៣ ឬ ព្យាង្គ៥ ឃ្លា២ វគ្គ១
ព្យាង្គ៨ ឃ្លា២ វគ្គ១   |=|   ព្យាង្គ៨ ឃ្លា៣ វគ្គ១   |=|   ព្យាង្គ៣ ឬ ព្យាង្គ៥ ឃ្លា៤ វគ្គ១។
ជួនឆ្លងវគ្គ
ព្យាង្គ៨ ឃ្លា៤ វគ្គ១   |=|   ព្យាង្គ៨ ឃ្លា២ វគ្គ២។
ចង្វាក់
បទនេះសង្កត់សំឡេងលើព្យាង្គទី៣ និងទី៥ រៀងរាល់ឃ្លា។

បរិយាកាស
បទនេះគេប្រើបានគ្រប់បរិយាកាសទាំងអស់។

បទពាក្យ៨ គឺជាបទមួយដែលគេប្រើប្រាស់តាំងពីសម័យចតុមុខមកម្ល៉េះ នេះបើតាមសៀវភៅ “រៀនតែងកំណាព្យខ្មែរ” របស់លោក តឿម សុភ័ស្ត៕

រៀន​រស់​រៀន​រក​រៀន​រាប់​រាក់​ទាក់     រៀន​ចេះ​ជឿ​ជាក់​រៀន​ជួយ​ខ្លួន​ឯង

រៀន​ស្រាយ​កំហឹង​រៀន​កុំ​ចំបែង     រៀន​ខំ​ប្រឹង​ប្រែង​រៀន​ក្រែង​ចិត្ត​គេ។

រៀន​រួម​ធ្វើការ​រៀន​ការ​ចាត់​ចែង     រៀន​គ្រប់​កន្លែង​កុំ​បី​ទំនេរ

រៀន​ស្អប់​ពាក្យ​ឈ្លោះ​តែ​កុំ​រៀន​ជេរ      រៀន​ធ្វើ​ឲ្យ​គេ​មាន​ទំនុក​ចិត្ត។

រៀន​ចេះ​រាប់​អាន​រៀន​កុំ​រើស​អើង     រៀន​រស់​មិន​ឆ្មើង​រៀន​រស់​ស្នាល​ស្និទ្ធ 

រៀន​កុំលោភ​លន់​បំភាន់​បាំង​បិទ     រៀន​​ឲ្យ​លម្អិត​របៀប​រស់​នៅ។

រៀន​ដឹង​រៀន​ដាស់​ច្បាស់​តួនាទី     រៀន​ដើរ​រក​ស៊ី​រៀន​ចាប់​គោល​ដៅ

រៀន​ធ្វើ​អ្នក​ចេះ​កុំ​ស្អប់​អ្នក​ខ្លៅ     រៀន​ចៀស​រណ្តៅ​អបាយ​តណ្ហា៕

Category:កំនាព្យខ្មែរ